Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Nafarroan ekintzaileei ematen zaien tratuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak honako galdera hau aurkezten du, Nafarroako Gobernuko lehendakariorde eta Garapen Ekonomikorako kontseilari Manu Ayerdi Olaizola jaunak idatziz erantzun dezan:

Orain dela gutxi, Parlamentu honetan egiten ari den ikerketa-batzorde batean, Davalor enpresako arduradun nagusiak honako hau erantzun zion 2019ko urtarrilaren 15ean egindako agerraldian parlamentari honek egin zion azken galderari: “Nafarroak berrikusi egin beharko luke bertako ekintzaileei zer tratu ematen dien”; izan ere, Sodenak egoki ikusi zuen enpresa horretan mailegu baten bidez inbertitzea. Kontuan izanda Nafarroak ekintzaileei emandako laguntzak jaso dituen pertsona baten hitzak direla horiek:

Egokia iruditzen al zaizu Nafarroako Gobernuak bertako ekintzaileei ematen dien tratua?

Iruñean, 2019ko urtarrilaren 16an

Foru parlamentaria: Guzmán Garmendia Pérez